
                                                                         EXPUNERE DE MOTIVE

           PRIVIND OPORTUNITATEA PROIECTULUI DE HOTĂRÂRE
privind trecerea din domeniul public al Municipiului Timişoara în domeniul privat   al Municipiului Timişoara, a unor mijloace fixe reprezentând „mobilier stradal cu ceas radio pilotat” în vederea casării 
La inventarierea anuală pe anul 2017, a mijloacelor fixe aflate în domeniul public al Municipiului Timişoara, Comisia nr. 7 de inventariere, numită prin Dispoziţia nr. 1664/20.10.2017, în Procesul – Verbal nr 30804 încheiat la data de 08.12.2017, a consemnat existenţa unor bunuri aflate pe raza Municipiului Timişoara în stare nefuncţională, propunând  casarea şi scoaterea lor din evidenţa contabilă a instituţiei.
Aceste mijloace fixe fac parte din domeniul public al Municipiului Timişoara conform Procesului Verbal de Predare-Primire din 26.09.2006 încheiat intre S.C. NEWS OUTDOOR ROMANIA S.R.L. și Primăria Municipiului Timișoara și a Procesului Verbal de Predare-Preluare încheiat între S.C. BETA CONS S.R.L. și Primăria Municipiului Timișoara şi sunt cuprinse în evidenţa mijloacelor fixe ale Primăriei Municipiului Timişoara la o valoare totală de  98.137,34 lei ( înscrise în anexa 1).
               Bunurile reprezentând  „mijloace fixe de natura mobilier stradal cu ceas pilotat  situate pe domeniul public al Municipiului Timişoara, au fost propuse pentru scoatere din evidenţă întrucât aceste mijloace fixe au fost dezafectate ca urmare a lucrărilor de modernizare.
               Pentru a fi casate, este necesară trecerea mijloacelor fixe din domeniul public al Municipiului Timişoara în domeniul privat al Municipiului Timişoara, în conformitate cu Ordonanţa Guvernului nr. 112/2000, art.2 , privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale şi a prevederilor art. 10, alin. 2 din Legea 213/1998 actualizată, privind proprietatea publică şi regimul juridic al acesteia.
     Având în vedere prevederile legale expuse în prezentul raport, apreciem că proiectul de hotărâre privind privind trecerea din domeniul public al Municipiului Timişoara în domeniul privat al municipiului Timişoara, a unor mijloace fixe  aflate în administrarea Societăţii de Transport Public Timişoara, în vederea scoaterii din funcţiune, dezmembrării, casării , îndeplineşte condiţiile pentru a fi supus dezbaterii şi aprobării plenului consiliului local.

